钦定古今图书集成/理学汇编/文学典/第195卷 > 《三日曲水诗序》同前
## 钦定古今图书集成/理学汇编/文学典/第195卷 > 《三日曲水诗序》同前

窃以周成洛邑，自流水以禊除；晋集华林，同文轨而
高宴。莫不礼具义举，沓矩重规，昭动神明，雍熙锺石
者也。皇太子生知上德，英明在躬，智湛灵珠，辩均河
注，腾茂实于三善，振嘉声于八区。是节也，上巳属辰，
馀萌达壤，仓庚应律，女夷司候。尔乃分阶树羽，疏泉
汎爵，兰觞沿溯，蕙肴来往，宾仪式序，盛德有容，吹发
孙枝，声流嶰谷。舞艳《七盘》，歌新《六变》。游云驻彩。仙鹤
来仪。都人野老。云集雾会。结轸方衢，飞轩照日。